Suchinthana/ta-wikipedia huggingface dataset:
அர்த்தநாரி (2016 திரைப்படம்)

அர்த்தநாரி (Arthanari) என்பது 2016ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம்  ஆகும். இப்படத்தில் அருந்ததி அறிமுக நடிகர் ராம்குமார் ஆகியோர் முதன்மை பாத்திரங்களில் நடித்துள்ளனர். இப்படம் மலையாளத்தில் அர்த்தநாரி என்று மொழிமாற்றம் செய்யபட்டு வெளியிடப்பட்டது.

கதை 
செல்வமணிக்கம் சென்னையில் ஒரு  ஆசிரமத்தை நடத்திவருகிறார், கார்த்திக் அங்கே வளர்கிறான். காவல் அதிகாரியான சத்தியப்பிரியா கார்த்திக்குடன் மோதலில் ஈடுபடுகிறாள். பின்னர் அவனது கடந்த காலத்தைப் பற்றி அறிந்து  அவனுக்கு ஆறுதல் கூறுகிறாள். பின்னர் அவர்கள் காதலிக்கிறார்கள். ஒரு நாள், செல்வமணிக்கம் இறந்து விடுகிறார்.  அவர்  இயற்கையான மரணம் அடைந்ததாக கார்த்திக் கருதுகிறான். ஆனால் அவர் கொலை செய்யப்பட்டதாக சத்தியப்பிரியா சொல்லுகிறாள். கார்த்திக்கும்,  சத்தியப்பிரியாவும் இணைந்து செல்வமணிக்கத்தின் மரணத்திற்குப் பழிவாங்க விரும்புகிறார்கள்.

நடிகர்கள் 

 அருந்ததி சத்தியப்ரியாவாக
   ராம்குமார் கார்த்தியாக
 நாசர் செல்வமணிக்கமாக 
 ராஜேந்திரன்
 அபிசேக் வினோத் கடத்தல்காரராக 
 கே. சிவசங்கர் ராமசாமியாக 
 வழக்கு எண் முத்துராமன்
 சம்பத் ராம்
 மிப்பு கார்த்திக்கின் நண்பராக 
 சுதாகர்
 தவசி

தயாரிப்பு 
இப்படத்தை  பாலாவின் முன்னாள் உதவியாளர் சுந்தர இளங்கோவன் இயக்கியுள்ளார்..மோதல் கொலையில் நிபுணத்துவம் பெற்ற காவல் அதிகாரி சத்தியபிரியாவாக அருந்ததியும்,  சத்தியப்ரியா வழக்கில் சிக்கிய கட்டுமானப் பொறியாளராக அறிமுக நடிகர் ராம்குமார் நடிக்கிறார். தனது பாத்திரத்திற்கு தயாராவதற்காக, அருந்ததி ப்ளூ ஸ்டீல், தி போன் கலெக்டர், மர்தானி உள்ளிட்ட அதே வகையிலான படங்களை பார்த்தார். ஆண், பெண் கதாபாத்திரங்களுக்கு சம அளவு முக்கியத்துவம் இருப்பதால் படத்திற்கு  அர்த்தநரி என்று பெயரிடப்பட்டது. படத்தில் நாசர் துணை வேடத்திலும்,  ராஜேந்திரன் எதிர்மறைப் பாத்திரத்திலும் நடித்துள்ளானர்.

இசை 
படத்தின் பாடல்களுக்கு வி. செல்வகணேஷ் இசையமைத்தார்.

வெளியீடு 
டைம்ஸ் ஆப் இந்தியா இப்படத்திற்கு ஐந்து நட்சத்திரங்களில் ஒன்றரையைக் கொடுத்து, "குறைந்த செலவில் எடுக்கபட்ட படங்கள் மோசமான உணர்வைத் தரும் படங்களாக உள்ளன. ஆனால் இது அவ்வாறு மோசமான உணர்வைத் தரவில்லை" என்று எழுதியது. டைம்ஸ் ஆப் இந்தியா சமயம் இந்த படத்திற்கு ஐந்து நட்சத்திரங்களில் இரண்டை வழங்கியது மேலும் இயக்குனரையும், அருந்ததியின் நடிப்பையும் பாராட்டியது.

மேற்கோள்கள் 

இந்தியத் தமிழ்த் திரைப்படங்கள்
2016 தமிழ்த் திரைப்படங்கள்
ஆண்டனி (திரைப்படம்)

ஆண்டனி (Antony) என்பது  2018 ஆம் ஆண்டு வெளியான இந்திய தமிழ் அதிரடி நாடகத் திரைப்படம்  ஆகும். குட்டி குமார் எழுதி இயக்கிய இப்படத்தில் லால், நிஷாந்த், வைஷாலி ஆகியோர் முக்கிய கதாபாத்திரங்களில் நடித்துள்ளனர். இப்படம் 2018  சூன் முதல்நாளன்று  வெளியானது.

நடிகர்கள் 

 லால் ஜியார்ஜாக 
நிஷாந்த் ஆண்டனியாக 
வைசாலி மகாவாக 
ரேகா
சம்பத் ராம்
சேரன்ராஜ்
வெப்பம் ராஜா
பில்லலா ஜெகன்
ராஜ்காந்த்
சிவா
ராஜ்குமார்

தயாரிப்பு 
இந்த படம் "இந்தியாவின் முதல் மூட்ட மருட்சி அறிவியல் பரபரப்பூட்டும் திரைப்படம்" என்று வணிகம் செய்யப்பட்டது. இப்படத்தில் ஒரு மனிதன் மகிழுந்தில் சிக்கி நிலவறையில் சிக்கிக்கொள்கிறான். இப்படம் பெரும்பாலும் கொடைக்கானலில் படமாக்கப்பட்டது.  நடிகர் ரகுவரனுக்கு அஞ்சலி செலுத்துவதற்காக அவர் பாட்ஷா (1995) படத்தில் ஏற்றிருந்த எதிர் நாயக பாத்திரத்தின் பெயரான  ஆண்டனி என்று பெயர் இப்படத்திற்கு இடப்பட்டது.

இசை 
படத்தின் பாடல்களுக்கான இசையை 19 வயதான   அறிமுக இசையமைப்பாளர்  சிவத்மிகா அமைத்தார். முகநூலில் தனது பணியை காட்டியதைக் கண்டு தயாரிப்பாளர் விவேக் அவரை அணுகினார்.

படத்தின் பாடல்கள் 2018 மேயில் நடைபெற்ற விழாவில் வெளியிடப்பட்டன.

வெளியீடு மற்றும் வரவேற்பு 
படம் 2018  சூன் முதல் நாளன்று வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் இந்த படத்திற்கு எதிர்மறையான விமர்சனத்தை அளித்தார், இருப்பினும் "பார்வையாளர்களுக்கு  ஆறுதலாக இருப்பது ஓரளவு மென்மையாய் ஒளிப்பதிவுவும், இரண்டு மறக்கமுடியாத காட்சிகளும்" என்றார். இந்துஸ்தான் டைம்ஸின் ஒரு விமர்சகர் குறிப்பிட்டார், "நம்பிக்கைக்குரிய ஒரு படம் மோசமான எழுத்து, நடிகர்களின் மோசமான நடிப்பு மற்றும் ஒலி ஆகியவற்றால் தகுதி குறைகிறது.  படத்தின் சில காட்சிகள்,  சுவாரஸ்யமாக இருக்கின்றன. "  தி நியூ இந்தியன் எக்ஸ்பிரஸ் மற்றும் டெக்கான் க்ரோனிகல் ஆகியவற்றின் மேலதிக விமர்சனங்கள் படத்தின் கதைக்களத்தை விமர்சித்தனர்.

மேற்கோள்கள்

வெளி இணைப்புகள்

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
ரகுவரன் நடித்த திரைப்படங்கள்
சிவந்த கீரி

சிவந்த கீரி (Ruddy mongoose)(உர்வா சுமிதி) என்பது இந்தியா மற்றும் இலங்கை மலைக் காடுகளில் வளரக்கூடிய கீரி வகைகளுள் ஒன்றாகும். இந்த கீரி, கழுத்தில் பட்டையுடன் காணப்படும் கீரி மற்றும் இந்தியச் சாம்பல் கீரி முதலியன இந்தியாவிலும் இலங்கையிலும் காணப்படும் கீரி இனங்களாகும். சிவந்த கீரி இந்தியச் சாம்பல் கீரி இனத்துடன் மிகவும் நெருக்கமான தொடர்புடையது; ஆனால் சற்றே பெருத்த அளவு மற்றும் கறுப்பு-முனை வால், 2 முதல் 3 அங்குலங்கள் வரை முடிவில் நீண்டு காணப்படுவதன் அடிப்படையில் வேறுபடுகிறது. இந்த கீரியில் இரண்டு கிளையினங்கள் உள்ளன. இவை இந்தியாவில் காணப்படும் கெ. சுமிதி சுமிதி, மற்றும் இலங்கையில் காணப்படும் கெ. சுமிதி ஜெய்லானிக்கசு (தாமசு, 1852) ஆகும்.

பரவலும் வாழ்விடமும் 

சிவந்த கீரி காடுகளில் வாழக்கூடியது. அதிக ஒதுங்கிய பாதுகாப்பான பகுதிகளை விரும்புகிறது. இது நெல் வயல்களிலும், ஒப்பீட்டளவில் திறந்தவெளிகளிலும் காணப்படுகிறது.

வகைபிரித்தல் 
இலண்டன், இயற்கை வரலாற்று அருங்காட்சியகத்தின் தொகுப்பில் ஒரு விலங்கியல் மாதிரிக்காக 1837ஆம் ஆண்டில் ஜான் எட்வர்ட் கிரே என்பவரால் முன்மொழியப்பட்ட இருசொற் பெயர் ஹெர்பெசுடசு சுமிதி என்பதாகும்.

துணையினங்கள்:
 உ. சுமிதி
 உ. தயசானுரசு
 உ. செலானியசு

சூழலியல் 
பிற கீரிகளைப் போலவே, இது பகலிலும் இரவிலும் வேட்டையாடுகிறது.

கலாச்சாரத்தில் 
இலங்கையில் இந்த விலங்கு சிங்களத்தில் முகாட்டியா என்று அழைக்கப்படுகிறது. பொதுவாக இது விரும்பத்தகாத விலங்காகக் கருதப்படுகிறது. இலங்கைக்குச் சொந்தமான வேறுபட்ட சிற்றினமான பொன்னிற மரநாய் (பாரடோக்சுரசு ஜெய்லோனென்சிசு), இதே போன்று தோற்றம் மற்றும் வண்ணம் கொண்டது, கோட்டம்புவா என்று அழைக்கப்படுகிறது.

மேற்கோள்கள்

வெளி இணைப்புகள் 
 

இலங்கை முலையூட்டிகள்
இந்தியப் பாலூட்டிகள்
100 (2019 திரைப்படம்)

100 என்பது 2019 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இது சாம் ஆண்டன் இயக்கிய  மூன்றாவது படமாகும். இப்படத்தில் அதர்வா, ஹன்சிகா மோட்வானி ஆகியோர் முக்கிய கதாபாத்திரங்களில் நடித்துள்ளனர். ராதாரவி, யோகி பாபு ஆகியோர் துணை வேடங்களில் நடித்துள்ளனர். இப்படத்திற்கு  சாம் சி. எஸ். இசையமைத்துள்ளார். ரூபன் படத்தொகுப்பை மேற்கொள்ள, கிருஷ்ணன் வசந்த் ஒளிப்பதிவு செய்துள்ளார். இந்த படத்தின் தயாரிப்புப் பணிகள் 2017 திசம்பரில் தொடங்கி 2018 ஆகத்துக்குள் படப்பிடிப்பு நிறைவடைந்தது. இது 2019 மே 9 அன்று வெளியாகி  பார்வையாளர்களிடமிருந்தும் விமர்சகர்களிடமிருந்தும் கலவையான விமர்சனங்களைப் பெற்று, சராசரி வெற்றியைப் பெற்றது.

கதைச் சுருக்கம் 
காவலர் தேர்வில் தேவாகி காவல் தொலைபேசி கட்டுப்பாட்டறையில் பணிக்கு சேர்கிறார் சத்தியா (அதர்வா) அங்கு அவசர எண் 100க்கு வரும் தொலைபேசி அழைப்புகளைக் கையாள்வது அவருக்கான பணியாகும். ஒரு நாள் அவருக்கும் வரும் அழைப்பில் வரும் ஒரு பெண் தன்னை யாரோ கடத்தியுள்ளதாகவும் தன்னைக் காப்பாற்றவேண்டும் என்றும் உதவி கோருகிறாள். அந்தப் பெண்ணை காப்பாற்றும் முயற்சியில் சத்தியா ஈடுபடுகிறார். அப்போது இதே பேல வேறு பெண்களும் கடத்தப்பட்டிருப்பது சத்தியாவுக்கு தெரியவருகிறது. அந்தப் பெண்களை கடத்தியவர்கள் யார்? அவர்களை எப்படி சத்தியா கண்டுபிடிக்கிறார் என்பதே கதையின் பிற்பகுதியாகும்.

நடிகர்கள் 

அதர்வா கட்டுப்பாட்டறையில் பணிபுரியும் காவல் துணை ஆய்வாளர் சத்தியாவாக 
ஹன்சிகா மோட்வானி நிசாவாக
ராதாரவி பைசல் பெருமாளாக
ராஜ் அய்யப்பா நிசாவின் சகோதரர்  விக்கியாக (விக்ணேஷ்)
யோகி பாபு கட்டுப்பாட்டறையில் பணிபுரியும் காவல் துணை ஆய்வாளர் ஜாக்சனாக 
சரவணன் சத்தியாவின் தந்தை கணேசாக
நிரோஷா சத்தியாவின் தாயாக
சீனு மோகன் டேவிட்டாக
ஆடுகளம் நரேன் காவல் ஆணையராக
மகாநதி சங்கர் காவல் ஆய்வாளர் முருகேசனாக
பசங்க சிவகுமார் அன்வரின் தந்தையாக
மைம் கோபி சாசாக
சுவாமிநாதன் கரே என்னும் கஜபதிசாமியாக
மகேஷ் அன்வராக
அரிஜா ஆயிசாவாக
விஜய் சத்தியாவின் நண்பராக
சம்பத் ராம் காவல் ஆய்வாளர் ஜகதீசாக
காதல் கண்ணன் பாதிக்கப்பட்டவரின் தந்தையாக
விஜய வரதராஜ் அழைப்பாளராக
பிராணேஷ் அரிகிருஷ்ணனனாக
பிள்ளையார் ருத்ரு ராஜேசாக

தயாரிப்பு 
சாம் ஆண்டன் இயக்க அதர்வா நடிக்கும் ஒரு படத்தை தயாரிப்பதாக குளோபல் இன்ஃபோடெயின்மென்ட்டின் தயாரிப்பாளர் மைக்கேல் ராயப்பன் 2017 சூனில் அறிவித்தார். இருப்பினும், அன்பானவன் அசராதவன் அடங்காதவன் படத்தின் தோல்வியானது அவரை நிதி நெருக்கடிக்கு தள்ளியது. இதன் பின்னர் அவர் இப்படத்தைத் தயாரிக்கும் திட்டத்திலிருந்து விலகினார். இதன்பின்னர் ஏற்பட்ட ஒரு திருப்பத்தில், தயாரிப்பு நிறுவனமான அவுரா சினிமாஸ் இந்த படத் திட்டத்தை ஏற்றுக்கொண்டது. 2017 திசம்பரில் முன்னணி நடிகையாக நடிக்க ஹன்சிகா மோட்வானி  ஒப்பந்தமானார்.

காவல் அதிகாரியாக முதன்முறையாக இப்படத்தின் வழியாக நடித்த அதர்வா இந்தப் பாத்திரத்திற்கான சண்டைப் பயிற்சி பெற்றார். இப்படத்தில் ராதாரவி, மைம் கோபி, யோகி பாபு, தமிழ் யூடியூப் பிரமுகர்களான எரும சாணி ஹரிஜா, எரும சாணி விஜய் ஆகியோரும் பணியாற்றினர். படத்தின் படப்பிடிப்பு 2018 சூலை மாதம் நிறைவடைந்தது. ஒரே ஒரு பாடல் காட்சி மட்டுமே படமாக்க வேண்டியுள்ளதாக  படக் குழு அறிவித்தது.

இசை 
இப்படத்திற்கான இசையை சாம் சி. எஸ். அமைத்தார் படத்தில் அனைத்து பாடல்களையும் மதன் கார்க்கி எழுதினார். படத்தின் இசை உரிமைகள் சரிகம நிறுவனத்துக்கு அளிக்கபட்டன.

மேற்கோள்கள்

வெளி இணைப்புகள்

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராதாரவி நடித்த திரைப்படங்கள்
எட்டுத்திக்கும் பற

எட்டுத்திக்கும் பற (Ettuthikkum Para) என்பது 2020ஆம் ஆண்டு வெளியான தமிழ் நாடகத் திரைப்படம் ஆகும். கீரா இயக்கிய இப்படத்தில் சமுத்திரக்கனி, சாந்தினி தமிழரசன் ஆகியோர் முக்கிய கதாபாத்திரங்களில் நடிக்க, நிதிஷ் வீரா, முனீஷ்காந்த் ராமதாஸ் ஆகியோர் பிற வேடங்களில் நடித்துள்ளனர். இப்படமானது இளவரசன் திவ்யா திருமணத்தைத் தொடர்ந்து ஏற்பட்ட தருமபுரி கலவரத்தையும் அதைத் தொடர்ந்து நிகழ்ந்த இளவரசன் மரணத்தையும் தாக்கமாக கொண்டு எடுக்கபட்டது.

சுருக்கம் 
சமூக ஆர்வலரான அம்பேத்கர் ( சமுத்திரக்கனி ) அரசாங்கத்தின் இருண்ட பக்கங்களை கண்டறியும் பணியில் ஈடுபடுகிறார். இதனால், அவரது மகனும் நண்பர்களும் கொல்லப்படுகிறார்கள். ஒரு தாழ்த்தப்பட்ட இளைஞன் ( நிதிஷ் வீரா ) உயர் சாதிப் பெண்ணை திருமணம் செய்ய விரும்புகிறார். ஒரு பெண் ( சாந்தினி தமிழரசன் ) தனக்கு விருப்பமான நபரை திருமணம் செய்து கொள்ள சென்னை செல்கிறார். இரண்டு மூத்த குடிமக்கள் அவர்கள் இறக்கும் நாளுக்காக காத்திருக்கிறார்கள். தனது மகனின் உயிரைக் காப்பாற்ற பட்டாக்கதிக்கு ( முனீஷ்காந்த் ராமதாஸ் ) ரூ .20,000 தேவை. இந்த ஐந்து தனித்தனி கதைகள் எவ்வாறு தொடர்பு கொள்கின்றன என்பது மீதமுள்ள கதையாகும்.

நடிகர்கள் 

 சமுத்திரக்கனி அம்பேத்கராக 
 சாந்தினி தமிழரசன் திவ்யஸ்ரீ குமாரவேலாக 
 முனீஷ்காந்த் ராமதாஸ் பட்டகத்தியாக
 நிதிஷ் வீரா
 அம்பேத்கரின் மனைவியாக சமிட்சா
 வழக்கு எண்  முத்துராமன் கொலைகளின் முதல்வனாக
 ஷாஜு மோன்
 சாவந்திகா
 வெண்பா
 சூப்பர்குட் சுப்பிரமணி
 சம்பத் ராம்
 மலேசியா பரம் பால்கரராக

தயாரிப்பு 
முன்னதாக பச்சை என்கிற காத்து (2012), மெர்லின் (2018) ஆகிய படங்களை இயக்கிய கீரா இந்த படத்தை இயக்கியுள்ளார், இது கௌரவக் கொலைகள் பற்றியது. இத்திரைப்படத்தின் பணிகளானது 2018  இல்  பற என்ற பெயரில் தொடங்கப்பட்டது. ஆனால் இது ஒரு சாதியின் பெயரை ஒத்ததாக இருப்பதால் எட்டுத்திக்கும் பற என்று மாற்ற முடிவு செய்யப்பட்டது. இப்படத்தில்  முக்கிய கதாபாத்திரத்தில் நடிக்க சமுத்திரக்கனி ஒப்பந்தமானார். இந்த படம் பன்னிரண்டு மணிநேர காலப்பகுதியில் நடைபெறுவதாகவும்,  தற்செயலாக ஒன்று சேரும் பல்வேறு வகையான மனிதர்களைச் சுற்றியதாகவும் உள்ளது. இப்படம் வட சென்னை மற்றும் நாகர்கோவில் படமாக்கப்பட்டது. சாதியை அடிப்படையாகக் கொண்ட கௌரவக் கொலைகளின் எதிர்மறை அம்சங்களை படம் எடுத்துக்காட்டுகிறது.

இசை 
பாடல்களுக்கு  எம். எஸ். ஸ்ரீகாந்த் இசையமைத்துள்ளார்.

வெளியீடு 
இப்படம் 2020 மார்ச்சில் வெளியிடப்பட்டது.

தினமலர் படத்திற்கு ஐந்து புள்ளிகளில் ஒன்றை  வழங்கியது. மலை மலரின் விமர்சகர் ஒருவர் படத்தின் கதை, நடிகர்களின் நடிப்பு, இசை மற்றும் ஒளிப்பதிவு ஆகியவற்றைப் பாராட்டினார்.

மேற்கோள்கள்

வெளி இணைப்புகள் 

 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
சமுத்திரக்கனி நடித்த திரைப்படங்கள்
அண்டனூர் சுரா

அண்டனூர் சுரா, (பிறப்பு 1983) (ஆங்கிலம்: Andanoor Sura) என அழைக்கப்படும் சு. இராஜமாணிக்கம் தமிழ் நாட்டின் புதுக்கோட்டை மாவட்டம் கந்தர்வக்கோட்டையைச் சேர்ந்த ஒரு எழுத்தாளர் ஆவார். இவர் ஏழு சிறுகதைத்தொகுப்புகள், மூன்று கட்டுரைத் தொகுப்புகள் மற்றும் ஐந்து புதினங்களை வெளியிட்டுள்ளார்.

சிறுகதைத் தொகுப்புகள்
 மழைக்குப் பிறகான பொழுது (2014)
 திற (2015)
 ஒரு நாடோடிக்கலைஞன் மீதான விசாரணை (2016) இருவாட்சி வெளியீடு, சென்னை  
 பிராணநிறக் கனவு (2018), பன்முக மேடை வெளியீடு, தேனி, தமிழ்நாடு,  
 எண்வலிச்சாலை (2020), நியூ செஞ்சுரி புக் ஹவுஸ், சென்னை 
 எத்திசைச் செலினும் (2020), 
 தடுக்கை (2021)

கட்டுரைத் தொகுப்புகள்
 முட்டாள்களின் கீழ் உலகம் (2015) 
 அழிபசி தீர்த்தல் (2019)
 சொல்லேர் (2021), பாரதி புத்தகாலயம், சென்னை

புதினங்கள்
 முத்தன்பள்ளம், (2017), மேன்மை வெளியீடு, சென்னை 
 கொங்கை, (2018), பாரதி புத்தகாலயம், சென்னை  
 அப்பல்லோ, (2019), பாரதி புத்தகாலயம், சென்னை  
 தீவாந்தரம் (2022), சந்தியா பதிப்பகம், சென்னை 
 அன்னமழகி (2022)

விருதுகள்
 தமிழக அரசின் விருது (திற சிறுகதைத் தொகுப்பு)
 என்சிபிஎச் மற்றும் தமிழ்நாடு கலை இலக்கியப் பெருமன்றம் விருது, இலங்கை உதயணன் விருது உள்ளிட்ட ஐந்து விருதுகள்   (முத்தன்பள்ளம்)
 இலண்டனிலிருந்து வெளிவரும் புதினம் இதழ் வழங்கிய பரிசு
 கவிதை உறவு விருது
 படைப்பு விருது
 நாங்கள் இலக்கிய விருது
 நெருஞ்சி விருது
 நெய்வேலி பழுப்பு நிலக்கரி நிறுவனம் விருது
 தமிழக அரசின் விருது (பிராண நிறக்கதவு, சிறந்த நூல்) 
 திருமதி சௌந்தரா கைலாசம் இலக்கியப்பரிசு, எழுத்து தமிழிலக்கிய அமைப்பு, 2021க்கான ரூ.2 இலட்சம் பரிசு (அன்னமழகி)

மேற்கோள்கள் 

வாழும் நபர்கள்
1983 பிறப்புகள்
தமிழக எழுத்தாளர்கள்
தமிழ் எழுத்தாளர்கள்
ராணி நாரா

ராணி நாரா (Ranee Narah பிறப்பு: அக்டோபர் 31, 1965) ஓர் இந்திய அரசியல்வாதி மற்றும் அசாம் மாநிலங்களவை உறுப்பினர் ஆவார்.இவர்  இந்திய தேசிய காங்கிரசில் உறுப்பினராக உள்ளார்.

பின்னணி 
இவர் குவகாத்தி பல்கலைக்கழகத்தில் பட்டம் பெற்றவர் ஆவார்.  இவர் அசாம் மாநில அணியின் தலைவராக தொழில்முறை துடுப்படடம் விளையாடினார்.   இவர் பாரத் நாராவை மணந்தார்.  

2006 ஆம் ஆண்டில் இந்தியத் துடுப்பாட்டக் கட்டுப்பாட்டு வாரியத்துடன் இணைக்கும் வரை நாரா இந்திய மகளிர்துடுப்பாட்ட சங்கத்தின் தலைவராக இருந்துள்ளார்.  இவர் பி.சி.சி.ஐ மகளிர் குழுவில் உறுப்பினராக இருந்தார்.  நாரா, அசாம் கால்பந்து சங்கம் மற்றும் அசாம் துடுப்பாட்ட சங்கத்தின் துணைத் தலைவராகவும் பணியாற்றியுள்ளார்.

அரசியல் வாழ்க்கை 
நாரா, தனது அரசியல் வாழ்க்கையை இந்திய தேசிய காங்கிரசுடன் 1995 இல் தொடங்கினார். இவர் பொதுச் செயலாளர், துணைத் தலைவர் மற்றும் அசாம் பிரதேச இளைஞர் காங்கிரசின் தலைவர் ஆகிய பதவிகளை அடுத்தடுத்து வகித்தார். 1998 ல் அசாமில் உள்ள லக்கிம்பூர் தொகுதியின் மக்களவை பிரதிநிதியாக நாரா இந்திய நாடாளுமன்றத்திற்குத் தேர்ந்தெடுக்கப்பட்டார்.  பின்னர் இவர் மக்களவை உறுப்பினராக  மூன்று முறை பணியாற்றியுள்ளார்.  நாரா 2003 இல் இந்திய இளைஞர் காங்கிரஸின் தேசிய மன்றத்திற்குத் தேர்ந்தெடுக்கப்பட்டார்  இவர் 2009 இல் மக்களவையில் இந்திய தேசிய காங்கிரஸின் துணை தலைமை கொறடாவாக நியமிக்கப்பட்டார். 

நாரா 2012 ஆம் ஆண்டில் இந்திய மத்திய அமைச்சரவையில் பழங்குடியினர் விவகாரங்களுக்கான இராஜாங்க அமைச்சர் பதவியில் அமர்த்தப்பட்டார். 

21 மார்ச் 2016 அன்று, நாரா 85 ல் 47 வாக்குகளைப் பெற்று (குறைந்தபட்ச தேவை 38) மாநிலங்களவைக்குத் தேர்வானார்.

மேற்கோள்கள் 

 
21-ஆம் நூற்றாண்டு இந்திய அரசியல்வாதிகள்
13வது மக்களவை உறுப்பினர்கள்
12வது மக்களவை உறுப்பினர்கள்
15வது மக்களவை உறுப்பினர்கள்
வாழும் நபர்கள்
1965 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ஏ.கே.சி. சுந்தரவேல்

ஏ. கே. சி. சுந்தரவேல்  (A.K.C.Sundaravel) இந்தியாவைச் சேர்ந்த ஓர் அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். வேலூர் மாவட்டத்தைச் சேர்ந்த  இவர் 1991 ஆம் ஆண்டு நடைபெற்ற சட்டமன்றத் தேர்தலில், திருப்பத்தூர் தொகுதியில் அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

பின்னர் 2001 ஆம் ஆண்டு முதல் 2006 ஆம் ஆண்டு வரை திருப்பத்தூர் நகரசபைத் தலைவராகவும் பொறுப்பு வகித்தார். தொடர்ந்து அதிமுகவில் இருந்து விலகி அமமுகவில் சேர்ந்து, நகரச் செயலாளராகப் பதவி வகித்தார்.

குடும்பம் 
விஜயலட்சுமி என்பவரை இவர் திருமணம் செய்து கொண்டார். தம்பதியருக்கு ஒரு மகள் பிறந்தார்.

இறப்பு 
இவரும், இவருடைய மனைவியும் ஏப்ரல் 06, 2019 ஆம் ஆண்டு நடைபெற்ற சாலை விபத்தில் மரணமடைந்தனர்.

மேற்கோள்கள் 

2019 இறப்புகள்
வேலூர் மாவட்ட மக்கள்
10 ஆவது தமிழ்நாடு சட்டமன்ற உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
மனோ தங்கராஜ்

டி மனோ தங்கராஜ் (T. Mano Thangaraj) என்பார் இந்திய அரசியல்வாதியும், தமிழக முன்னாள் அமைச்சரும் ஆவார்.

ஆரம்ப கால வாழ்க்கை 
மனோ தங்கராஜ் கன்னியாகுமரி மாவட்டத்தைச் சேர்ந்த கருங்கல் நகரைச் சேர்ந்தவர். இவர் 1996 முதல் 2006 வரை மாவட்ட பஞ்சாயத்துத் தலைவராக இருந்துள்ளார். இவர் தனது கல்லூரி நாட்களிலிருந்தே அரசியலில் மிகவும் ஈடுபாடு கொண்டிருந்தார். மார்த்தாண்டம் கிறித்தவ கல்லூரியின் மாணவர் சங்கத் தலைவராக இருந்துள்ளார்.
இவருக்கு திருமணமாகி ஒரு மகன் மற்றும் ஒரு மகள் உள்ளனர், தற்பொழுது மனைவியை விட்டு பிரிந்து வாழ்ந்து வருகிறார்.இவர் 1988ஆம் ஆண்டில் கூடங்குளம் அணுமின் நிலையத்திற்கு பேச்சிப்பாறை நீர்த்தேக்கத்திலிருந்து தண்ணீர் எடுப்பதை எதிர்த்து போராட்டங்களை நடத்தியுள்ளார்.

சமூக செயல்பாடுகள் 
இவர் பெண்கள், குழந்தைகள் மற்றும் சுகாதாரம் தொடர்பான பிரச்சினைகளில் செயல்பட்டு வரும் குட் விஷன் நற்பணி மன்றத்தை நிர்வகித்து வருகிறார்.

அரசியல் வாழ்வு 
இவர் 2016 இல் பத்மனாபபுரம் சட்டமன்ற தொகுதியிலிருந்து] சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் அதே தொகுதியில் இருந்து திராவிட முன்னேற்றக் கழக சட்டமன்ற உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராக மீண்டும் தேர்ந்தெடுக்கபட்டார்.2021 மே 7 அன்று தமிழக  தகவல் தொழில்நுட்பத் துறை அமைச்சசராக பதவியேற்றார்.இதையடுத்து 2023 மே 11 அன்று இலாகா மாற்றம் செய்யப்பட்டு பால்வளத்துறை அமைச்சராக பதவியேற்றார்.ref>தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6</ref> தமிழக அமைச்சரவையில் செய்யப்பட்ட மாற்றத்தை அடுத்து 28 செப்டம்பர் 2024 அன்று அமைச்சர் பதவியில் இருந்து விடுவிக்கப்பட்டார்.

தேர்தல்கள்

மேற்கோள்கள்

வெளி இணைப்புகள் 

 அதிகாரப்பூர்வ வலைத்தளம்
15 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
கன்னியாகுமரி மாவட்ட நபர்கள்
வாழும் நபர்கள்
தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தமிழக முன்னாள் அமைச்சர்கள்
கு. சிவமணி

கு. சிவமணி (1 ஆகத்து 1932 – 12 ஆகத்து 2022) என்பவர் தமிழ்நாட்டைச் சேர்ந்த ஒரு தமிழ் பேராசிரியர், அகராதி தொகுப்பாளர், மொழி பெயர்ப்பாளர், எழுத்தாளர் ஆவார்.

பிறப்பும், கல்வியும் 
இவர் தஞ்சாவூரில் வாழ்ந்த பெரும்புலவர் கரந்தை சிவகுப்புசாமி, பருவதத்தம்மை இணையருக்கு மகனாக 01.08.1932 இல் பிறந்தார். 1950-52 இல் இடைநிலை வகுப்பையும், 1953-55 இல் தமிழ்ச் சிறப்பு வகுப்பையும், முதுகலைப் பட்டத்தையும் (1958) அண்ணாமலைப் பல்கலைக்கழகத்தில் பயின்றார். பி.டி. பட்டத்தைச் சென்னை சைதாப்பேட்டையிலும், பி.ஜி.எல். என்னும் சட்டப் படிப்பைச் சென்னைச் சட்டக் கல்லூரியிலும் பயின்றார். முனைவர் பட்ட ஆய்வைத் தஞ்சாவூர் தமிழ்ப் பல்கலைக்கழகத்தில் முடித்தார்.

தொழில் வாழ்க்கை 
இவர் தன் 24வது வயதிலேயே கரந்தைத் தமிழ்க்கல்லூரியில் முதல்வராக பொறுப்பு வகித்தார். பின்னர் பாபநாசம் திருவள்ளுவர் கலைக் கல்லூரியிலும் கல்லூரி முதல்வராக பணியாற்றினார். அப்போது கல்லூரி நிர்வாகத்துடன் ஏற்பட்ட கருத்து வேறுபாட்டின் காரணமாக அதிலிருந்து விலகினார். அச்சமயத்தில் தமிழகத்தின் இரண்டாவது சட்ட ஆட்சிமொழி ஆணையத்தின் தலைவராக இருந்தார் நீதியரசர் மகாராஜன். அவரை சிவமணி  சந்தித்தபோது தமிழ்நாடு சட்ட ஆட்சிமொழி ஆணையத்தில் மொழிபெயர்ப்பாளர் பணியில் சேருமாறு அழைப்பு விடுத்தார். அதற்கு தயங்கிய கு. சிவமணியை வற்புறுத்தி அப்பொறுப்பை ஏற்கவைத்தார். அப்பணியின்போது 60 சட்டங்களை தமிழில் இவர் மொழிபெயர்த்தார். மேலும் 500க்கும் மேற்பட்ட சட்டங்களை மொழிபெயர்க்கும் பணியில் பிறருடன் ஈடுபட்டார். 1990இல் தமிழக அரசுப் பணியிலிருந்து ஓய்வு பெற்றார்.  புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவாக்கினார். மேலும் இவர் சென்னைப் பல்கலைக்கழகத்தின் பேரகரமுதலி சீராய்வுத் திட்டத்தின் பதிப்பாசிரியராக விளங்கினார்.

விருதுகள் 

 கரந்தைத் தமிழ்ச் சங்கத்தின் தமிழ்வேள் விருது
 தமிழக அரசின் தமிழ் சொற்பிறப்பியல் அகரமுதலித் திட்டத்தின் தேவநேயப் பாவாணர் விருது (ஒரு லட்ச ரூபாய் பண முடிப்புடன்)

படைப்புகள் 
'இலக்கியம்

பாரதியின் குயில்பாட்டு (1968);
பாரதியின் குயில் நுண்ணாய்வு (2008)
திருவள்ளுவர் கருத்துரை (அதிகார அடைவு உரை-புதிய அணுகுமுறை) (1970)
தமிழ்மொழி
தமிழ் இலக்கியம்
இலக்கணம்

தமிழ் இலக்கண அகராதி
நன்னூல் தெளிவுரை

வரலாறு
தமிழர் கல்வி வரலாறு

அகராதி
சட்டச் சொல் அகராதி (சென்னைப் பல்கலைக்கழகம்)
சட்ட ஆட்சியச் சொற்களஞ்சியம் (புதுவை அரசு வெளியீடு)

திறனாய்வு
The Age of Tolkappiyam: Dimensitions of Tolkappiyam

மொழிபெயர்ப்புகள்
The Summom Bonum of Tirukkural 
இந்திய அரசமைப்பு ( அதிகாரமுறைத் தமிழாக்கம், இந்திய அரசுக்காக)

புதினம்

அன்புவலை (1960)
வேள்வி

கவிதைகள்

பாட்டரங்கம்
கவிதைச் சோலை
காதல் மலர்கள்
சிறுவர் பூங்கா
தமிழிசை மலர்கள்
கடற்கன்னி
இறைவா வா

நாடகங்கள்

கலிங்கத்துப்பரணி,
தமிழ்நந்தி (வரலாற்று நாடகங்கள்),
ஆசை நிழல் (வரலாற்று நாடகம்),
சங்க இலக்கிய ஓரங்க நாடகங்கள்

கட்டுரை
காற்று அலைகளிலே (வானொலி உரைகள்)

மறைவு 
கு. சிவமணி 2022 ஆகத்து 12 அன்று மாலை புதுச்சேரியில் தனது 90 அகவையில் காலமானார்.

குறிப்புகள் 

1932 பிறப்புகள்
2022 இறப்புகள்
தஞ்சாவூர் மாவட்ட நபர்கள்
தமிழக எழுத்தாளர்கள்
தமிழறிஞர்கள்
தமிழ் அகராதி தொகுப்பாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
அசுரகுரு

அசுரகுரு (Asuraguru) என்பது 2020ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம் ஆகும். ஜே. எஸ். பி பிலிம் ஸ்டுடியோஸ் என்ற பதாகையின் கீழ் ஜே. எஸ். பி. சதீஷ் தயாரித்த இப்படத்தை, ஏ. ராஜ்தீப் எழுதி இயக்கியுள்ளார். இப்படத்திற்கான உரையாடலை   கபிலன் வைரமுத்து மற்றும் சந்துரு மாணிக்கவாசகம் ஆகியோர் எழுதியுள்ளனர். படத்தில்  விக்ரம் பிரபு, மகிமா நம்பியார் ஆகியோர் முன்னணி வேடங்களில் நடிக்க, சுப்பாராஜூ, யோகி பாபு,  நாகினீது ஆகியோர் பிற  பாத்திரங்களில் நடித்துள்ளனர். இந்த படம்  13 மார்ச் 2020 அன்று வெளியானது.

கதைச்சுருக்கம் 
தனியார் அஞ்சல் ஊழியராக தன்னைக் காட்டிக் கொள்ளும் சக்தி (விக்ரம் பிரபு) பெருமளவு பணத்தைக் கொள்ளையடிப்பவராக உள்ளார். இதை தொடர் கொள்ளையாக செய்துவருகிறார். இந்த கொள்ளைகளை கண்டறிய காவல் அதிகாரி மாணிவாசகம் தீவிரமாக செயல்படுகிறார். அதேபோல தனது அவாலா பணத்தைக் கொள்ளையடித்தவனை கண்டுபிடிக்க தனியார் துப்பறிவாளரான  தியாவை (மகிமா நம்பியார்) நிழல் உலகத் தலைவரான ஜமாலுதீன் (நாகிநீடு) அணுகுகிறான். சக்தி எதற்காக இந்த கொள்ளைகளில் ஈடுபடுகிறான். அவனை கண்டுபிடிக்க முடிந்ததா என்பதே கதையின் பிற்பகுதி ஆகும்.

நடிகர்கள் 

 விக்ரம் பிரபு சக்தியாக
 மகிமா நம்பியார் தியாவாக 
 சுப்பாராஜூ சி. கே. மாணிவாசகம் ஐ.பி.எஸ் ஆக
 யோகி பாபு  'டிஜிடல் இந்தியா' தனகரனாக
 ஜெகன் ஜெகநாதநாக
 நாகிநீடு ஜமாலுதீனாக
 குமரவேல் குமரவேலாக
 மனோபாலா சக்தியின் முதலாளியாக
 ஜாங்கிரி மதுமிதா அதிகாரி மகேஸ்வரியாக 
 அனுபமா குமார் திவ்யாவின் தாயாக 
 ரிஷா நவ்யாவாக
ஜெய்முரளி ரன்னா சிறுவயது சக்தியாக
 பாய்ஸ் ராஜன் ஆர். ராஜேஷ் கண்னனாக
 சம்பத் ராம் அடியாளாக
 பசங்க சிவகுமார் மனநல மருத்துவராக 
 ரோபோ சந்துரு காவல் அதிகாரியாக

தயாரிப்பு 
இதற்கு முன் இயக்குநர்  மோகன் ராஜாவிடம் பணியாற்றிய ஏ. ராஜ்தீப்  இந்த படத்தின் மூலம் இயக்குநராக அறிமுகமானார். விக்ரம் பிரபு தனது  துப்பாக்கி முனை படப்பிடிப்பில் வேலைகளில் ஈடுபட்டிருந்தபோது இந்த படத்தில் ஒப்பந்தமிட்டார். இப்படத்தின் முதன்மைப் படப்பிடிப்பு 15 பிப்ரவரி 2018 துவங்கியது. படப்பிடிப்பானது முக்கியமாக சென்னை, உடுமலைப்பேட்டை போன்ற இடங்களில் படமாக்கப்பட்டது.

இசை 
இப்படதிற்கான இசையை கணேஷ் ராகவேந்திரா அமைத்தார். பாடல் வரிகளை கபிலன் வைரமுத்து, கணேஷ் ராகவேந்திரா ஆகியோர் எழுதினர்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
விக்ரம் பிரபு நடித்த திரைப்படங்கள்
தாபிதா சாலமன்

தாபிதா சாலமன் (Tabitha Solomon) (பிறப்பு 1901) இந்தியாவில் பல் மருத்துவராக தகுதி பெற்ற முதல் பெண்களில் ஒருவர் ஆவார். 1928இல் கொல்கத்தா பல் கல்லூரி மற்றும் மருத்துவமனையில் பட்டம் பெற்றார். பட்டம் பெற்ற பிறகு சித்தரஞ்சன் சேவா சதன் மருத்துவமனையில் பல் மருத்துவ நிலையத்தைத் தொடங்கினார். மேலும் தபெரின் மருத்துவமனையிலும் பணிபுரிந்தார். பக்தாத் யூத சமூகத்தின் உறுப்பினரான இவர் யூத சமுதாயப் பணிகளில் நெருக்கமாக ஈடுபட்டார்.

ஆரம்பகால வாழ்க்கையும் கல்வியும் 
தாபிதா சாலமன் 1900ஆம் ஆண்டில்  பிரித்தானிய இந்தியாவில் பாக்தாதி யூத சமூகத்தில் பிறந்தார். இந்தியாவில் பல் மருத்துவராக தகுதி பெற்ற முதல் பெண்களில் இவரும் ஒருவர்,  கொல்கத்தா பல் மருத்துவக் கல்லூரி மற்றும் மருத்துவமனையில் (பின்னர் டாக்டர் ஆர். அகமது பல் கல்லூரி) பட்டம் பெற்றார், 1928 மார்ச் 30 அன்று பல் மருத்துவத்தில் பட்டம் பெற்றார்.  அதே கல்லூரியிலிருந்து 1923 இல் தகுதி பெற்ற ஒரே முந்தைய பல் மருத்துவரான பாத்திமா அலி ஜின்னாவிற்கு ஐந்து ஆண்டுகளுக்குப் பிறகும், லாகூரில் உள்ள டி'மொன்ட்மோர்ன்சி பல் மருத்துவக் கல்லூரியில் பல் மருத்துவத்தில் 1944 இல் தகுதி பெற்ற விம்லா சூட் என்பவருக்கு பதினாறு ஆண்டுகளுக்கு முன்பும் இவரது சாதனை இருந்தது.

தொழில் 
இவர், கல்கத்தா டென்டல் ஜர்னல் என்ற இதழில் இரபியுதீன் அகமது என்பவருடன் பணிபுரிந்து சித்தரஞ்சன் சேவா சதான் மருத்துவமனையில் பல் மருத்துவ நிலையத்தைத் தொடங்கினார். மேலும், தபெரின் மருத்துவமனையில் கௌரவ மருத்துவராகப் பணிபுரிந்தார்.

இவர் யூத காரணிகளில் நெருக்கமாக ஈடுபட்டார். மகளிர் சர்வதேச சியோனிச அமைப்பு, நலக்குழுக்கள், கொல்கத்தா யூத சங்கம், பன்முக கலாச்சார கொல்கத்தா மகளிர் குழு ஆகியவற்றில் பணியாற்றினார்.

சொந்த வாழ்க்கை 
தபிதா சாலமன் எரிக், சார்லசு என்ற இரண்டு மகன்களையும் ஹெப்பே என்ற ஒரு மகளையும் பெற்றார்.

மேற்கோள்கள்

வெளி இணைப்புகள் 
Remembering Tabitha Solomon,the first Indian woman dentist. White Coat Nerd.

1976 இறப்புகள்
இந்தியப் பெண்கள்
1901 பிறப்புகள்
தீதார்கஞ்ச் யட்சினி

தீதார்கஞ்ச் யட்சினி ( Didarganj Yakshi or Didarganj Chauri Bearer); ) மெருகூட்டப்பட்ட மணற்கல்லால் ஆன கூந்தலை முன் கொண்டையாக அணிந்த, அழகிய வேலைப்பாடுகள் கொண்ட யட்சினிப் பெண் சிற்பம் ஆகும். இச்சிற்பத்தின் காலம்  கிபி முதல் அல்லது  2ஆம் நூற்றாண்டு ஆகும். இ இச்சிறபம் மகதத்தின் தலைநகரான பாடலிபுத்திரம் எனும் தற்கால பாட்னாவில் 1917-இல் கண்டெடுக்கப்பட்ட்து.

தீதார்கஞ்ச் யட்சினி தற்போது பிகார் அருங்காட்சியகத்தில் காட்சிக்கு வைக்கப்பட்டுள்ளது. இந்த ஆளுயர யட்சினி சிற்பம் ஒரே மணற்கல்லால் செதுக்கப்பட்டது இதன் உயரம் 64" உயரம் ஆகும்.
இச்சிலையை உற்று நோக்கும்போது ஆடை நயம் மற்றும் ஆடை மடிப்புகள் சிறப்புற அமைந்துள்ளது. கைவளையல்கள்,கழுத்தணி,தலையலங்காரங்கள்,இடையில் அணிந்துள்ள நகைகள் அலங்கரிக்கின்றன.

அடிக்குறிப்புகள்

மேற்கோள்கள்
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 
Michell, George (1977), The Hindu Temple: An Introduction to its Meaning and Forms, 1977, University of Chicago Press, 
Rowland, Benjamin, The Art and Architecture of India: Buddhist, Hindu, Jain, 1967 (3rd edn.), Pelican History of Art, Penguin,

வெளி இணைபுகள்
 Didarganj Yakshi at Patna Museum
 Didarganj Yakshi
Didargnaj Yakshini: Depiction of Complete Womanhood (Hindi)

இந்தியச் சிற்பங்கள்
இந்தியாவில் சிற்பக்கலை
இந்து சமய சிற்பக்கலை
இயக்கர்
ஆர். என். கிட்டுசாமி

ஆர். என். கிட்டுசாமி (R. N. Kittusamy) என்பார் இந்திய அரசியல்வாதி ஆவார். இவர் தமிழ் நாட்டில் அனைத்திந்திய அண்ணா திராவிட முன்னேற்றக் கழகத்தினைபிரதிநிதித்துவப்படுத்துகிறார். இவர் மொடக்குறிச்சி தொகுதி சட்டப்பேரவை உறுப்பினராக இருந்தார்.

கிட்டுசாமி 1994 முதல் 96 வரை ஈரோடு மத்திய கூட்டுறவு வங்கியின் தலைவராகவும், 2006 முதல் கட்சியின் தொழிலாளர் பிரிவின் ஈரோடு மாவட்டச் செயலாளராகவும் இருந்தார். இவர் 22 டிசம்பர் 2013 அன்று ஈரோடு (நகர்ப்புற) மாவட்ட அதிமுக செயலாளராக நியமிக்கப்பட்டுள்ளார்.

மேற்கோள்கள் 

1957 பிறப்புகள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
தட்றோம் தூக்றோம்

தட்றோம் தூக்றோம் (Thatrom Thookrom)  என்பது 2020 ஆம் ஆண்டு வெளியான இந்தியத் தமிழ் அதிரடி நாடகத் திரைப்படமாகும்,  அருள் எஸ். எழுதி, இயக்கிய இப்படத்தில் டீஜே அருணாசலம், சீனு மோகன், காளி வெங்கட் ஆகியோர் முக்கிய கதாபாத்திரங்களில் நடித்துள்ளனர். சம்பத் ராம் எதிர்மறை பாத்திரத்தில் நடித்துள்ளார். படத்திற்கு பாலமுரளி பாலு இசையமைத்துள்ளார். கபிலன் வைரமுத்து பாடல் வரிகளை எழுதியுள்ளார். இந்த படம் 14 நவம்பர் 2020 அன்று குறைந்த அளவு திரையரங்குகளில்  வெளியானது.

நடிகர்கள் 

 டீஜே அருணான்னலம் காகாவாக
 பௌசி அஞ்சனாவாக
 நண்டு சுரேஷ் கடுகுவாக
 சக்திவேல் ல்கோனா உருளையாக
 சீனு மோகன் இராஜமாணிக்கமாக
 காளி வெங்கட் பாண்டியனாக
 லிங்கா காவல் ஆய்வாளர் சேகராக
 சக்தி சரவணன் ஏசிபி ராஜாராம்
 ஜி. மாரிமுத்து தண்டபாணியாக
 கிரேன் மனோகர் முருகனாக
 சம்பத் ராம் சின்னாவாக
 ஜி. வி. சுப்பா ராவ்
 சிவவேலவன்
 ரவி வெங்கட்ராமன் மணிகண்டனாக
 சூப்பர்குட் சுப்பிரமணி மதுசுந்தரமாக
 உடுமலை ரவி

தயாரிப்பும், வணிகமும் 
படத்தின்  ஒளிப்பதிவு  2018 ஆம் ஆண்டின் தொடக்கத்தில் துவங்கியது. முன்னதாக டீஜே அருணாசலம் இப்படத்தின் முதன்மைப் பாத்திரத்தில் நடிக்க 2017 இல் ஒப்பந்தமானார். படத்தின் பெரும்பாலான பகுதிகள் சென்னையில் படமாக்கப்பட்டன. இந்த படம் துவக்கத்தில் 2016 இந்திய பணத்தாள் மதிப்பிழப்பு நடவடிக்கையை அடிப்படையாகக் கொண்டதாக ஊகிக்கப்பட்டது, இருப்பினும், படம் இந்த அடிப்படையாக கொண்டது அல்ல என்று  இயக்குநர் தெளிவுபடுத்தினார்.

இசை 
இப்படத்திற்கான இசையை பாலமுரளி பாலு அமைத்தார். முதல் ஒற்றை பாடலான "டிமானிடேசன் ஆன்தம்" 2017 நவம்பரில் வெளியிடப்பட்டது. இது சர்ச்சைகளை உருவாக்கியபோதிலும்  வைரலாகியது. நவம்பர் 8, 2016 அன்று இந்தியப் பிரதமர் நரேந்திர மோதியால் திணிக்கப்பட்ட பண மதிப்பிழப்பு நடவடிக்கையிலிருந்து இருந்து இந்த பாடல் உந்துதல் பெற்றது

கௌரவம் 

 இந்த படம் டொராண்டோ சர்வதேச தமிழ் திரைப்பட விழாவில் அதிகாரப்பூர்வமாக தேர்ந்தெடுக்கப்பட்டது

சர்ச்சை 
நடிகர் சிலம்பரசன் பாடிய "டிமானிடேசன் ஆன்தம்" என்று அழைக்கப்படும் பண மதிப்பிழப்பு நடவடிக்கையை கருப்பொருளாக கொண்ட பாடல்  2017 நவம்பரில் இந்தியாவில் பண மதிப்பிழப்பின் முதலாம் ஆண்டு நாளின் போது வெளியிடப்பட்டது. எவ்வாறாயினும், இந்த குறிப்பாக பாடல் அதன் பணமதிப்பிழப்பை  விமர்சிக்கும் உள்ளடக்கத்தால், அரசியல் வட்டாரங்களில் சர்ச்சையை எழுப்பியது. நடிகர் சிம்பு பாடலைப் பாடியதற்காக கண்காணிப்பில் இருந்தார், அவருக்கு சிறப்பு காவல் பாதுகாப்பு வழங்கப்பட்டது.

மேற்கோள்கள்

வெளி இணைப்புகள் 

 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கத்தலைவன்

சங்கத்தலைவன் (Sangathalaivan) என்பது  2021ஆம் ஆண்டு வெளியான தமிழ் நாடகத் திரைப்படம் ஆகும்.  மணிமாறன் இயக்கிய இப்படத்தை வெற்றிமாறன் தயாரித்துள்ளார். இப்படத்தில்  சமுத்திரக்கனி, கருணாஸ், ரம்யா சுப்பிரமணியன் ஆகியோர் முக்கிய வேடங்களில் நடித்துள்ளனர். கிராஸ் ரூட் பிலிம் கம்பெனி தயாரித்த, இப்படம் 26 பெப்ரவரி 2021 இல் வெளியானது.

கதை 
நூற்பாலை தொழிலாளியான ரங்கனின் கருணாஸ் )  வாழ்க்கையை இந்த கதை பின்தொடர்கிறது. நூற்பாலையில் தானுண்டு தன் வேலையுண்டு என்று இருக்கிறான் ரங்கன்.  ஆலையில் உடன் வேலை பார்க்கும் பெண் இயந்திரத்தில் சிக்கி அதனால் கையை இழக்கிறாள். அந்தப் பெண்ணுக்கு ஆலை முதலாளி கோவிந்தராஜ் (ஜி. மரிமுத்து ) உரிய இழப்பீடு அளிக்காமல் ஏமாற்றுகிறார். இந்த விசயத்தை விசைத்தறி தொழிலாளர் சங்கத் தலைவர் சிவலிங்கத்திடம் ( சமுத்திரக்கனி ) கொண்டு செல்கிறான். அவர் பாதிக்கப்பட்ட பெண்ணுக்கு உரிய இழப்பீடை பெற்றுத் தருகிறார். அதன்பிறகு ரங்கன் மெல்லமெல்ல சங்கத்தின் செயல்பாடுகளில் ஈடுபடுகிறான். பின்னர் தொழிலாளர்களின் ஊதிய உயர்வு, போனஸ் உள்ளிட்ட பிரச்சனைகளுக்காக போராடுகிறான். இந்நிலையில்  சிவலிங்கம் சிறைக்குச் செல்கிறார். இதனால் போராட்டத்தை தலைமை ஏற்று நடத்தும் பொறுப்பு ரங்கனிடம் வருகிறது. ரங்கன் அவற்றை எவ்வாறு கையாண்டான் போராட்டத்தில் வெற்றிபெற்றானா என்து கதையின் பிற்பகுதியாகும்.

நடிகர்கள் 

 சமுத்திரக்கனி சிவலிங்கமாக 
 கருணாஸ் ரங்கநாதனாக 
 ரம்யா சுப்பிரமணியன் இலட்சுமியாக
 சுனு லட்சுமி
 சம்பத் ராம்
 சீனு மோகன்
 ஜி. மாரிமுத்து

தயாரிப்பு 
இந்த படம் 2017 அக்டோபரில் அறிவிக்கப்பட்டது.  மணிமாறன் இயக்க,  வெற்றிமாறன் தயாரிக்க, சமுத்திரக்கனி நடிக்கும் படமாக அறிவிக்கபட்டது. இதன் கதை தறியுடன் என்ற புதினத்தை அடிப்படையாகக் கொண்டது. கதையின் பின்புலமானது சேலம், ஈரோடு, திருப்பூர் பகுதிகளைக் கொண்டதாக அமைக்கப்பட்டது. மேலும் இது கைத்தறி நெசவாளர்களின் வாழ்க்கை மற்றும் அவர்கள் எதிர்கொள்ளும் போராட்டங்கள் குறித்து கவனம் செலுத்துவதாகக் கூறப்பட்டது. ரம்யா சுப்பிரமணியன் வேல்ராஜின் பரிந்துரைக்குப் பிறகு படத்தில் நடித்தார். படமானது தமிழக கிராமப்புறங்களில் படமாக்கப்பட்டாது.

இசை 
இப்படத்திற்கு  ராபர்ட் சற்குணம் இசையமைத்தார்.

 சர்வேசா - ஜெயமூர்த்தி
 புது வித - சைந்தவி
 போராட்டம் இல்லாமல் - டீஜே, அருண்ராஜா காமராஜ்

மேற்கோள்கள்

வெளி இணைப்புகள் 
 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
சமூகப் பிரச்சனைகள் குறித்தான இந்தியத் திரைப்படங்கள்
காடன்

காடன் (Kaadan)  என்பது 2021 ஆம் ஆண்டு வெளியான இந்திய தமிழ் நாடகத் திரைப்படம் ஆகும். இப்படத்தை  பிரபு சாலமன் எழுதி இயக்கியுள்ளார். ஈரோஸ் இன்டர்நேஷனல் தயாரிக்கும் இந்த படத்தில் ரானா தக்குபாடி, விஷ்ணு விஷால், புல்கிட் சாம்ராட், ஸ்ரியா பில்கோங்கர், சோயா உசேன் ஆகியோர் நடித்துள்ளனர். இப்படம் ஒரே சமயத்தில் தெலுங்கில் ஆரண்யா  எனவும்,  இந்தியில் ஹாதி மேரே சாதி  என்ற பெயரிலும் தயாரிக்கபட்டுள்ளது. ஒவ்வொரு பதிப்பிலும் சில நடிகர்கள் மாறுபட்டுள்ளனர்.

இந்த படம் 2020 ஏப்ரல் 2 ஆம் தேதி வெளியாக இருந்தது. ஆனால் கோவியட்-19 பெருந்தொற்றால் தாமதமாகி 26 மார்ச் 2021 அன்று வெளியிடபட்டது.

நடிகர்கள் 

 ரானா தக்குபாடி யானைகளுடன் வசிக்கும் காட்டு மனிதரான பண்டேவாக
 விஷ்ணு விசால் சிங்கா (தமிழ் மற்றும் தெலுங்கு பதிப்புகள்), ஒரு யானைப் பாகனாக
 புல்கிட் சாம்ராட் அபீராக (இந்தி பதிப்பு)
 சோயா உசேன் அர்வியாக
 ஸ்ரியா பில்கோங்கர் அருந்ததியாக
 நடக்கல் உன்னிகிருஷ்ணன் யானை
 அனந்த் மகாதேவன் as குறிஞ்சிநாதன் (தமிழ்) / கனகமேடல ராஜா கோபாலம் (தெலுங்கு) / ஜெகந்நாத் சேவக் (இந்தி)
 விஸ்வஜீத் பிரதான்
 ராஜீவ் கச்ரூ
 மாஸ்டர் ஜெயதித்யா
 சம்பத் ராம்
 ஷீபா சத்தா
 போஸ் வெங்கட்
அங்கித் சாகர் (இந்தி பதிப்பு)
 ரோபோ சங்கர் (தமிழ் பதிப்பு)
 ரகு பாபு (தெலுங்கு பதிப்பு)
புவன் அரோரா
அவந்திகா சவுகான்
 அஸ்வின் ராஜா
 டின்னு ஆனந்த்
 மாறன்
 அபுதர் அல் ஹசன் பத்திரிக்கையின் தலைமை ஆசிரியராக

தயாரிப்பு 
இப்படம் குறித்து 13 திசம்பர் 2017 அன்று அறிவிக்கப்பட்டது.  யானைகளுக்கு எதிரான செயல்கள் தொடர்பான பிரச்சினையை வெளிச்சத்திற்கு கொண்டு வர பிரபு சாலமன் விரும்பினார். கும்கி 2 படத்தில் நடித்த உன்னிகிருஷ்ணன் என்ற யானையும் இப்படத்தில் முக்கிய பாத்திரத்தில் நடிக்கிறது. இந்தி நடிகை சோயா உசேன் ஒரு கதாபாத்திரத்தில் நடிக்க ஒப்பந்தம் செய்யப்பட்டார்.  ரானா தக்குபாடி ஆறு வாரங்களுக்கு சைவ உணவை சாப்பிட்டு இந்த படத்திற்காக 15 கிலோகிராம் எடையைக் குறைத்தார். தயாரிப்பாளர்கள் துவக்கத்தில் கல்கி கோய்ச்லின் இப்படத்தில் ஒரு பாத்திரத்தில் நடிப்பதாக அறிவித்தனர். இருப்பினும், அவருக்கு பதிலாக ஸ்ரியா பில்கோங்கர் ஒப்பந்தம் செய்யப்பட்டார். படத்தின் தமிழ் மற்றும் தெலுங்கு பதிப்புகளில்  விஷ்ணு விஷால் ஒரு பாத்திரத்தில் நடிக்க ஒப்புக்கொண்டார். புல்கிட் சாம்ராட் இந்தி பதிப்பில் ஒரு பாத்திரத்தை ஏற்றுள்ளார்.

வெளியீடு 
துவக்கத்தில் படமானது 2020 ஏப்ரல் 2 அன்று வெளியிட திட்டமிடப்பட்டிருந்தது.  கோவிட்-19 பெருந்தொற்று காரணமாக திரைப்பட வெளியீடு காலவரையின்றி ஒத்திவைக்கப்பட்டது. பிறகு  பொங்கல் பண்டிகையையொட்டி 20 சனவரி 2021 அன்று வெளியிட திட்டமிடப்பட்டப்பட்டது. பின்னர், இந்த படம் 26 மார்ச் 2021 அன்று வெளியிடப்படும் என்று அறிவிக்கப்பட்டு அதன்படி வெளியானது.

இசை 
இப்படத்திற்கான இசையை சாந்தனு மொய்த்ரா அமைத்துள்ளார். பாடல் வரிகளை  ஸ்வானந்த் கிர்கிர் (இந்தி பதிப்பு)  வனமலை (தமிழ் மற்றும் தெலுங்கு பதிப்புகள்) எழுதியுள்ளனர்.

மேற்கோள்கள்

வெளி இணைப்புகள் 
   
   
 பாலிவுட் ஹங்காமாவில் ஹாதி மேரே சாதி

2021 தெலுங்குத் திரைப்படங்கள்
இந்தியத் தமிழ்த் திரைப்படங்கள்
2021 இந்தித் திரைப்படங்கள்
2021 தமிழ்த் திரைப்படங்கள்
பிரபு சாலமன் இயக்கியத் தமிழ்த் திரைப்படங்கள்
இந்தியாவில் யானைகள்
இந்திய இந்தித் திரைப்படங்கள்
இந்தியத் தெலுங்குத் திரைப்படங்கள்
திண்டிவனம் கே. இராமமூர்த்தி

திண்டிவனம் கே. இராமமூர்த்தி (Tindivanam K. Ramamurthy) (1934 டிசம்பர் 9- 8 ஆகத்து 2021) தமிழ்நாட்டைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினராக இருந்தார். மேலும் இவர் தமிழ்நாடு பிரதேச இந்திய தேசிய காங்கிரசு குழு பொதுச் செயலாளராக பணியாற்றி உள்ளார் (1967–78). இவர் தமிழக சட்டப்பேரவை (1967–71) மற்றும் தமிழகச் சட்டமன்றம் (1976-84) ஆகியவற்றில் உறுப்பினராக இருந்துள்ளார். சட்டப்பேரவையில் 1981 முதல் 1984 வரை எதிர்க்கட்சித் தலைவராக இருந்துள்ளார். 1984 முதல் 1990 வரை இந்திய நாடாளுமன்றத்தில் மாநிலங்களவையில் பரிந்துரைக்கப்பட்ட உறுப்பினராக இருந்தார். இவர் உடல்நலக் குறைவு காரணமாக 8 ஆகத்து 2021 அன்று காலமானார்.

மேற்கோள்கள்

வெளியிணைப்புகள் 
சுருக்கமான வாழ்க்கைக்குறிப்பு

2021 இறப்புகள்
தமிழ்நாடு சட்டமன்ற உறுப்பினர்கள்
1934 பிறப்புகள்
4 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
மாநிலங்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
ஊர் பெயரால் அறியப்படும் மக்கள்
சப் ஜான்

சப் ஜான் (Sab John) என்பவர் ஒரு இந்திய திரைக்கதை எழுத்தாளர் மற்றும் மலையாளம் மற்றும் தமிழ்த் திரைப்படங்களில் பணியாற்றும் நடிகர் ஆவார். இவர் சாணக்யன் (1989) மற்றும் குணா (1991) ஆகிய படங்களில் பணியாற்றியதற்காக அறியப்பட்டவர்.

தொழில் 
சப் ஜான் பரபரப்பூட்டும் திரைப்படமான சாணக்கியன் (1989) படத்தின் வழியாக எழுத்தாளராக அறிமுகமானார். அப்படமானது அப்போது தொழில்நுட்பத்தில் மேம்பட்டது என கருதப்பட்டது. படத்தின் கதை 18 நாட்களில் உருவாக்கப்பட்டது. இவர் படத்தை 450 பக்கங்களில் இயக்குநர் டி. கே. இராஜீவ் குமாருடன் எழுதினார். அடுத்த ஆண்டு குணா என்ற காதல் படத்தின் மூலம் தமிழில் அறிமுகமானார். வியூகம் (1990), காந்தாரி (1992) உள்ளிட்ட பல மலையாள படங்களுக்கு திரைக்கதை எழுதிய பின்னர். சில்லுனு ஒரு காதல் (2006) படத்தின் வழியாக தமிழ் திரையுலகத்துக்கு மீண்டும் வந்தார்.

திரைப்படவியல்

எழுத்தாளராக 

 சாணக்கியன் (1989)
 க்ஷானக்கட்டு (1990)
 வியூகம் (1990)
 குணா (1991)
 சூர்யா மானசம் (1991)
 காந்தாரி (1992)
 பரனகூடம் (1994)
 காந்தீவம் (1994)
 ஐவே (1995)
 மயில்பீலிக்காவு (1998)
 பிரியாம் (2000)
 சில்லுனு ஓரு காதல் (2006)
 சிவப்பு மழை (2010)

நடிகராக 

 குருதிப்புனல் (1995)
 சத்தியமேவ ஜெயதே (2000)

குறிப்புகள்

வெளி இணைப்புகள் 

வாழும் நபர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
சோனு கவுடா

சுருதி ராமகிருஷ்ணன் என்று புகழ் பெற்ற சோனு கவுடா என்பவர் இந்திய திரைப்பட நடிகை. இவர்  கன்னடப் படமான இந்து நின்னு பிரிதியா என்ற படத்தின் வழியாக அறிமுகமானார். மேலும் இவர் பிரமேசா பன்வலா, குலாமா போன்ற படங்களில் தோன்றினார். இவர் ஒரு சில தமிழ் படங்களிலும் நடித்துள்ளார்.

தனிப்பட்ட வாழ்க்கை 
கன்னட திரையுலகில்  ஒப்பனை கலைஞராக பணியாற்றிய ராமகிருஷ்ணாவுக்கு சோனு பிறந்தார். இவரது சகோதரியான நேகா கவுடா, தெலுங்கு தொலைக்காட்சி நாடகத் தொடரான ஸ்வதி சினுகுலு, கன்னட சோப் எரா லட்சுமி பரம்மா மற்றும் கல்யாண பரிசு  ஆகிய தொடர்களில் நடித்தார். சோனு பெங்களூரில் உள்ள பத்மநாபநகரில் உள்ள கார்மல் உயர்நிலைப் பள்ளியில் படித்தார்.

தொழில் வாழ்க்கை 
சோனுவின் முதல் படம் இந்து நின்ன பிரீதியா, அதில் இவர் நடிகர் ஸ்ரீநகர் கிட்டியுடன் இணைந்து நடித்தார். சுரானா கல்லூரியில் படித்தார். சோனு கவுடா பெங்களூரை தளமாக கொண்ட விமூவ் தியேட்டர் என்ற நடக நிறுவனத்தில் நடித்துள்ளார். மேலும் சோனு கன்னடத் திரைப்படமான குல்தூவில் நடித்துள்ளார்.

திரைப்படவியல்

குறிப்புகள்

வெளி இணைப்புகள் 

 
 

1990 பிறப்புகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
இரிங்கியுச்சோன் வாசும்

இரிங்கியுச்சோன் வாசும் (Ringyuichon Vashum) இந்தியாவில் மணிப்பூர் மாநிலத்தில் உக்ருல் மாவட்டத்தில் குறுங்கடன்களுக்காக உதவி வரும் இந்திய ஆர்வலர் ஆவார். மகளிர் சுய உதவிக்குழுக்களை உருவாக்க இவர் ஏற்பாடு செய்கிறார். 2017ஆம் ஆண்டில் இவர் செய்த பணிக்காக இவருக்கு நாரி சக்தி விருது வழங்கப்பட்டது.

வாழ்க்கை 
இரிங்கியுச்சோன் மணிப்பூர் மாநிலத்தை தளமாகக் கொண்ட நிலையான அபிவிருத்தி அமைப்பிற்கான பங்கேற்பு நடவடிக்கையின் தலைவராக உள்ளார். இந்த அமைப்பு 1997இல் உருவாக்கப்பட்டது. மேலும், மக்களின் பங்கேற்பு நடவடிக்கைக்கு ஆதரவளிக்க முயல்கிறது. 2007இல், மணிப்பூரின் வடக்கே உக்ருல் மாவட்டத்தில் உள்ள மலைகளில் வசிக்கும் பெண்களை மேம்படுத்துவதற்காக இவர் பணியாற்றத் தொடங்கினார், இது தங்குல் நாகர்களின் சொந்த இடமாகும்.

பணிகள் 
இவர், வடகிழக்கு பிராந்திய சமூக வள மேலாண்மை திட்டத்தின் ஒரு பகுதியாக உக்ருல் மாவட்ட மகளிர் குறுங்கடன் நிறுவனத்தின் (யு.டி.டபிள்யூ.ஐ.எம்) இயக்குநரானார். இவரது அமைப்பு உக்ருல் மாவட்டத்தில் யு.டி.டபிள்யூ.ஐ.எம் கீழ் உருவாக்கப்பட்ட சுய உதவிக்குழுக்களில் பெண்களுக்கு குறுங்கடன்களை வழங்குகிறது. வளரும் கஞ்சா மற்றும் அபினி வளப்பிலிருந்து விலகிச் செல்ல பெண்களை ஊக்குவிப்பதற்கும், இயற்கை வேளாண்மையில் ஈடுபடுவதற்கும், கோழிகளை வளர்ப்பதற்கும் இவர் இந்த உதவியைப் பயன்படுத்தினார். பிற வணிக வாய்ப்புகளில் பூத்தையல், உணவு பதப்படுத்தல், கைத்தறி நெசவு ஆகியவையும் அடங்கும்.

விருது 
2017 அனைத்துலக பெண்கள் நாள் அன்று புது தில்லியில் குடியரசுத் தலைவர் இல்லத்தில்  இவருக்கு நாரி சக்தி விருது வழங்கப்பட்டது. இவருடன் சேர்த்து அங்கீகரிக்கப்பட்ட 27 பெண்களில் இவரும் ஒருவர். மேலும், ஐந்து அமைப்புகளும் கௌரவிக்கப்பட்டன. "13,000 க்கும் மேற்பட்ட பெண்கள் சுய உதவிக் குழுக்களை அதிகாரம் செய்வதற்காக" பணியாற்றியதற்காக இவருக்கு இவ்விருது வழங்கப்பட்டது. விருது பெற்ற மற்றொரு வெற்றியாளர் ரீமா சாத்தேவை மணிப்பூர் மற்றும் அதன் தனிமைப்படுத்தப்பட்ட கிராமங்களில் நிலைத்தன்மை என்ற கருத்து எவ்வாறு வேரூன்றிக் கொண்டிருக்கிறது என்பதைப் பார்க்க ஊக்குவித்தார்.

மேற்கோள்கள் 

மணிப்பூர் நபர்கள்
வாழும் நபர்கள்
இருபதாம் நூற்றாண்டு பிறப்புகள்
இந்தியப் பெண் செயற்பாட்டாளர்கள்
கமர் தாகர்

கமர் தாகர் (Qamar Dagar) ஒரு இந்திய வனப்பெழுத்து நிபுணராவார். இவர் கலம்காரி பானியின் வனப்பெழுத்து அறக்கட்டளையின் நிறுவனரும் ஆவார். 2016ஆம் ஆண்டில், பெண்களுக்கான இந்தியாவின் மிக உயர்ந்த விருதான நாரி சக்தி விருது இவருக்கு வழங்கப்பட்டது.

ஆரம்பகால வாழ்க்கை மற்றும் கல்வி 
தாகர் புது தில்லியில் ஒரு பாரம்பரியதுருபாத் இசைக்கலைஞர்களின் குடும்பத்தில் பிறந்தார். தில்லி பல்கலைக்கழகத்தில் சமூகவியலில் பட்டம் பெற்றார். இவர் வனப்பெழுத்து நுபுணர்களான ஹசன் மசூடி மற்றும் முகமது எல்பாஸ் ஆகியோரை தனது வழிகாட்டியாகக் குறிப்பிட்டுள்ளார்.

தொழில் 
இவர், ஒரு தொழில்முறை வனப்பெழுத்து நிபுணராவார். அவர் தனது பணியில் ஒரு சுருக்க சித்திர கையெழுத்துப் பாணியைப் பயன்படுத்துகிறார். சிஎன்பிசி டிவி 18 என்ற தொலைக்காட்சி நிறுவனம் இவரை இந்தியாவின் "மிகவும் புகழ்பெற்ற சித்திர வனப்பெழுத்து நிபுணர்" என்று அழைத்தது.

இவரது தனி கண்காட்சிகள் இந்தியா, பிரான்ஸ் மற்றும் அமெரிக்காவில் நடந்துள்ளன. 2019ஆம் ஆண்டில், இந்திரா காந்தி தேசிய கலை மையத்தில் நடந்த குழு கண்காட்சியிலும் பங்கேற்றார்.

வனப்பெழுத்துப் பதிப்பை தனது சொந்த தொழில்முறை பயன்பாட்டிற்கு கூடுதலாக, இவர் தனது அமைப்பான கலம்காரி பானியின் வனப்பெழுத்து அறக்கட்டளை மூலம் இந்தியாவில் கலை வடிவத்தை பாதுகாக்க பணியாற்றுகிறார். கலைஞர்கள் தங்கள் படைப்புகளை பொதுமக்களுடன் பகிர்ந்து கொள்வதற்கும், வனப்பெழுத்து கலையை உயிரோடு வைத்திருப்பதற்கும் நிகழ்வுகளை ஒழுங்கமைக்க இவர் அறக்கட்டளையை நிறுவினார். இவர், சர்வதேச வனப்பெழுத்து விழாக்களை ஏற்பாடு செய்துள்ளார். இந்தியாவுக்கான சுற்றுலாப் பயணிகளின் கலாச்சார ஈர்ப்பாக இவரது வனப்பெழுத்துதுப் பட்டறைகள் ஊடக கவனத்தை ஈர்த்துள்ளன.

விருது 
2016 ஆம் ஆண்டில், இந்தியக் குடியரசுத் தலைவர் பிரணாப் முகர்ஜி, பெண்களுக்கான இந்தியாவின் மிக உயர்ந்த விருதான நரி சக்தி புராஸ்கரை இவருக்கு வழங்கினார்.

மேற்கோள்கள் 

வாழும் நபர்கள்
இரகுவண்ணன்

இரகு மணிவண்ணன் என்பவர் ஒரு இந்திய திரைப்பட நடிகர், அவர். இவர் குறிப்பாக தமிழ்த் திரைப்படங்களில் தோன்றியுள்ளார். இவர் நடிகர் மணிவண்ணனின் மகனாவார். இவர் மாறன் (2002), நாகராஜ சோழன் எம். ஏ., எம். எல். ஏ (2013) உள்ளிட்ட படங்களில் தோன்றியுள்ளார்.

தொழில் 
சத்யராஜ் முதன்மை வேடத்தில் நடித்த  மாறன் (2002) படத்தின் மூலம் நடிகராக  அறிமுகமானார். பின்னர் அவர் பெரிய அளவில் திரைப்பட வாய்ப்புகளைப் பெறவில்லை. மேலும் குறைந்த செலவில் தயாரிக்கபட்ட காதல் வளர்த்தேன் உள்ளிட்ட  இரண்டு  படங்களில் பணியாற்றினார். அதில் இவர் மனோஜ் பாரதிராஜா மற்றும் குணால் ஆகியோருடன் பணிபுரிந்தார். 2013 ஆம் ஆண்டில், ரகு மணிவண்ணன் தனது தந்தை இயக்கிய  50 வது படமான நாகராஜ சோழன் எம். ஏ., எம். எல். ஏ. வில் சத்தியராஜுடன் ஒரு முக்கிய கதாபாத்திரத்தில் நடித்தார். அவர் தனது தந்தையின் அடுத்த படமான தாலாட்டு மச்சி தாலாட்டு படத்தில் நடிக்க ஒப்பந்தமானார். ஆனால் 2013 சூனில் மணிவண்ணன் இறந்த பிறகு படம் கைவிடப்பட்டது செய்யப்பட்டது 

2015 பிப்ரவரியில், ரகு மணிவண்ணன் தனது தந்தையின் நூறாவது நாள் (1984) படத்தின் மறு ஆக்கத்தை இயக்கும் பணியில் ஈடுபடவுள்ளதாக அறிவித்தார்.  நவீன கால பார்வையாளர்களுக்கு ஏற்றவாறு படத்தை எழுதத்  தொடங்கினார். இப்படத்தில் நடராஜன் சுப்பிரமணியம் முக்கிய கதாபாத்திரத்தில் நடிக்க ஒப்பந்தம் செய்யப்பட்டார்.

தனிப்பட்ட வாழ்க்கை 
ரகு மணிவண்ணன் 16 செப்டம்பர் 2013 அன்று லண்டனைச் சேர்ந்த அபிகைல் மானுவல்ராஜ் என்பவரை மணந்தார். இந்த இணையருக்கு  14 நவம்பர் 2016 அன்று பிறந்த ஆத்விக் பெஞ்சமின் , 13 மே 2018 அன்று பிறந்த ஆதித்யன் பென்னையா என்ற இரண்டு குழந்தைகள் உள்ளனர்..

திரைப்படவியல்

குறிப்புகள் 

1984 பிறப்புகள்
தமிழ்த் திரைப்பட நடிகர்கள்
வாழும் நபர்கள்
தத்தாத்ரேயா ஹோசாபலே

தத்தாத்ரேயா ஹோசாபலே (Dattatreya Hosabale) (பிறப்பு:1 டிசம்பர் 1955) இந்திய சமூக ஆர்வலர் ஆவார். இவர் 20 மார்ச் 2021 அன்று ராஷ்டிரிய சுயம்சேவாக் சங்கத்தின் சர்காரியவா எனும் பொதுச் செயலர் பதவிக்கு, மூன்று ஆண்களுக்கு, அகில இந்திய பிரதிநிதிகள் சபையால் தேர்வு செய்யப்பட்டார்.

இந்தியப் பிரதமர் இந்திராகாந்தி ஆட்சியில் அறிவித்த நெருக்கடி நிலை காலத்தில் தாத்ரேயா ஹோசாபலே  மிசா சட்டத்தின் கீழ் 1975 - 1977 கால கட்டத்தில் சிறைவாசம் அனுபவித்தார். இவர் அகில பாரத வித்தியார்த்தி பரிசத்த்தின் பொதுச்செயலராக 15 ஆண்டுகள் பதவி வகித்தார்.

இளமை வாழ்க்கை 
தத்தாத்ரேயா ஹோசாபலே கர்நாடகா மாநிலத்தின் சிமோகா மாவட்டத்தில் உள்ள சோரப் கிராமத்தில் 1 டிசம்பர் 1955இல் பிறந்தவர். இவரது பெற்றோரும் ஆர்எஸ்எஸ் அமைப்பில் உறுப்பினர்களாக இருந்துள்ளனர். தத்தாத்ரேயா, 1968 ம் ஆண்டு ஆர்எஸ்எஸ் அமைப்பில் இணைந்தார். இதன் பின்னர் 1972 ம் ஆண்டு அகில அகில பாரத வித்யார்த்தி பரிசத்தில் இணைந்த இவர், அந்த அமைப்பின் பொது செயலராக 15 ஆண்டுகள் பதவி வகித்துள்ளார்.

ஆர் எஸ் எஸ் அமைப்புடன் தொடர்பு 
இவர் மைசூர் பல்கலைக்கழகத்தில் முதுகலை ஆங்கில மொழி இலக்கியத்தில் பட்டம் பெற்றவர்..இவர்  1972-இல் அகில பாரத வித்தியார்த்தி பரிசத் அமைப்பில் சேர்ந்தார். பின்னர் 1978-இல் அகில் பாரத மாணவர் அமைப்பில் இணைந்தார். பின்னர் அவ்வமைப்பின் பொதுச்செயலாளர் பதவியில் 15 ஆண்டுகள் பணியாற்றியானர். அசாம் மாநிலத்தில் இளைஞர் வளர்ச்சி மையத்தினை நிறுவினார்.

இவர் கன்ன்ட மொழியில் அசீமா எனும் மாத இதழை வெளியிட்டார். 2004-இல் இவர் இராஷ்டிரிய சுயம்சேவக் சங்கத்தின் அறிவு ஜிவிகளில் ஒருவராக இருந்தார். இவர் கன்னடம், இந்தி, ஆங்கிலம், தமிழ் மற்றும் சமசுகிருத மொழிகளில் புலமை கொண்டவர். இவர் இந்திய தேசியத்தில் பற்று கொண்டவர். இவர் 2004-இல் ராஷ்டிரிய சுயம்சேவாக் சங்கத்தின் துணை பொதுச்செயலர் ஆனார். 20 மார்ச் 2021 அன்று ராஷ்டிரிய சுயம்சேவாக் சங்கத்தின் பொதுச் செயலாளராக தேர்வு செய்யப்பட்டார். இதன் பின்னர், அடுத்த 3 ஆண்டுகளுக்கு,  பசு பாதுகாப்பு, குடும்ப கவுன்சிலிங், சுற்றுச்சூழல் பாதுகாப்பு, சமூக அநீதியை அகற்றுதல் மற்றும் கிராமப்புற வளர்ச்சி ஆகியவை ஆர் எஸ் எஸ் அமைப்பின் இலக்குகளாக இருக்கும் என அறிவித்தார்..

மேற்கோள்கள்

வெளி இணைப்புகள் 

இந்துத்துவம்
வாழும் நபர்கள்
இந்தியர்கள்
1955 பிறப்புகள்
ராஷ்டிரிய சுயம்சேவாக் சங்கம்
இந்திய சமூகசேவகர்கள்
சிவமொக்கா மாவட்டம்
காலநிலையும் மேம்பாடும்

காலநிலையும் மேம்பாடும்  (Climate and Development) என்பது காலநிலை மாற்றம், காலநிலை மாறுபாடு மற்றும் காலநிலை கொள்கை மற்றும் வளர்ச்சி தேவைகள், தாக்கங்கள், முன்னுரிமைகள் ஆகியவற்றில் எழும் சிக்கல்களை உள்ளடக்கிய சக மதிப்பாய்வு செய்யப்பட்ட இடைநிலை அறிவியல் ஆய்விதழாகும். இது 2009இல் நிறுவப்பட்டது. இந்த ஆய்விதழ் டெய்லர் மற்றும் பிரான்சிஸ் குழுமத்தினால் வெளியிடப்படுகிறது. இதன் தலைமை பதிப்பாசிரியர்கள் ஈ.லிசா எஃப். ஸ்கிப்பர் (சுற்றுச்சூழல் மாற்ற நிறுவனம்) மற்றும் ஜொனாதன் என்சர் (ஸ்டாக்ஹோம் சுற்றுச்சூழல் நிறுவனம்) (அக்டோபர் 2018 முதல்). நிலைய தலைமை தொகுப்பாசிரியர் ரிச்சர்ட் ஜே.டி. க்ளீன் (ஸ்டாக்ஹோம் சுற்றுச்சூழல் நிறுவனம்) ஆவார்.

சுருக்கம் மற்றும் அட்டவணைப்படுத்தல் 
இதழில் வெளியிடப்படும் ஆய்வுக் கட்டுரைகளின் ஆய்வுச்சுருக்கங்கள் கீழ்க்கண்ட ஆய்வுச்சுருக்க தொகுப்பில் அட்டவணைப்படுத்தப்படுகிறது:

 CAB சுருக்கம் 
 தற்போதைய பொருளடக்கம்/சமூக மற்றும் நடத்தை அறிவியல் 
 EBSCO தரவுத்தளங்கள்
 ஜியோபாஸ் 
 ஸ்கோபஸ் 
 சமூக அறிவியல் மேற்கோள் அட்டவணை

ஆய்விதழ் மேற்கோள் அறிக்கைகளின்படி, இந்த பத்திரிகையின் 2019ஆம் ஆண்டின் தாக்கக் காரணி 2.311ஐக் கொண்டுள்ளது.

மேற்கோள்கள் 

ஆங்கில அறிவியல் ஆய்விதழ்கள்
அறிவியல் ஆய்விதழ்கள்
காலநிலையியல்
நேச்சர் இம்யூனாலஜி

நேச்சர் இம்யூனாலஜி  (இயற்கை நோயெதிர்ப்பியல்) (Nature Immunology) என்பது நோயெதிர்ப்புத் தன்மை ஆய்வுகளை உள்ளடக்கிய மாதாந்திர சக மதிப்பாய்வு செய்யப்பட்ட அறிவியல் ஆய்விதழ் ஆகும். இது நேச்சர் குடும்ப பத்திரிகைகளின் விரிவாக்கமாக 2000ஆம் ஆண்டில் நிறுவப்பட்டது.

ஆய்விதழ் மேற்கோள் அறிக்கையின்படி, 2019ஆம் ஆண்டு தாக்கக் காரணி 20.479 ஆகும்.

மேற்கோள்கள்

வெளி இணைப்புகள் 

 

ஆங்கில அறிவியல் இதழ்கள்
மருத்துவ ஆய்விதழ்கள்
நோயியல்
உயிரிதொழில்நுட்பவியல் ஆய்விதழ்

உயிரிதொழில்நுட்பவியல் ஆய்விதழ் (Biotechnology Journal) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இதில் உயிரித் தொழில்நுட்பவியலின் அனைத்து அம்சங்களையும் உள்ளடக்கிய ஆய்வுக் கட்டுரைகள் வெளியாகின்றன.

ஆய்வுச்சுருக்கமும் அட்டவணைப்படுத்தலும் 
ஆய்விதழில் வெளியாகும் ஆய்வுக்கட்டுரைகளின் ஆய்வுச்சுருக்கம் கீழ்க்கண்ட மேற்கோள் தரவுத்தளங்களில் அட்டவணைப்படுத்தப்படுகிறது:

ஆய்விதழ் மேற்கோள் அறிக்கைகளின்படி, இந்த ஆய்விதழின் 2020இன் தாக்கக் காரணி 3.912 ஐக் கொண்டுள்ளது.

மேற்கோள்கள்

வெளி இணைப்புகள் 

 

ஆங்கில அறிவியல் ஆய்விதழ்கள்
உயிரியல் ஆய்விதழ்கள்
மேக்னா நாயர்

மேக்னா நாயர் (Meghna Nair, பிறப்பு: மே 29, 1989) என்பவர் ஒரு இந்திய நடிகை ஆவார். இவர் குறிப்பாக தமிழ் மற்றும் மலையாள படங்களில் நடித்துள்ளார்.

தொழில் 
18 வயதில், மேகா நாயர் முதன்முதலில் தங்கம் (2008) படத்தில்  சத்யராஜுக்கு ஜோடியாக முன்னணி  பாத்திரத்தை ஏற்று நடித்தார். அப்படத்தில் சத்தியராஜின் மனைவியாக நடித்தார். மேலும் அவரது உண்மையான வயதைத் தாண்டி காட்டும் விதமாக அவருக்கு ஒப்பணை செய்யப்பட்டது. பின்னர் இவர் விவேக்குடன் நகைச்சுவைக் காட்சிகளில்  பசுபதி மே / பா. ராசக்காபாளையம் (2007), பாலியல் தொழிலாளியாக  பூவா தலையா (2011) உள்ளிட்ட படங்களில் நடித்தார். பின்னர் சிவா சிறுத்தை (2011) படத்தில்  ஒரு காவல் அதிகாரி  பாத்திரத்தை இவருக்கு அளித்தார். அந்த பாத்திரத்தை அளிப்பதற்கு முன்னாதாக. சிவா அவர் நடித்த நெல்லை சந்திப்பு (2012) திரைப்படத்தின் சில விளம்பர ஒளிப்படங்களைக் கண்டு  அதில் ஈர்க்கப்பட்டு பின்னர் இவரைத் தேர்ந்தெடுத்தார். மேலும் மேகாவின் உயரமும் இயக்குனரை அப்படத்தில் நடிக்க வைக்க ஒரு காரணியாக இருந்தது. கார்த்தி, தமன்னாவுடன் இணைந்து, சிறுத்தை படத்தில் நடித்தது மேகாவின் திரை வாழ்வில்  மிக உயர்ந்த படைப்பாக உள்ளது. மேலும் தனக்கு திரைப்பட வாய்ப்புகள் கிடைக்கும் என்ற நம்பிக்கையில் இவர் தனது திரைப் பெயரான மேகா நாயர் என்பதை மேக்னா நாயர் என 2011 சூனில் மாற்றினார். 2000 ஆம் ஆண்டுகளின் பிற்பகுதியிலும், 2010 களின் துவக்க ஆண்டுகளிலும் இவரது பல படங்கள் தயாரிப்புக்ககு மத்தியில் நிறுத்தப்பட்டன. இந்தப் படங்களில்  அனிஷின் ஆதிக்கம், ஷாம் ஜோடியாக சஞ்சய் ராமின் சிவமயம் மற்றும் பெண் மையப்படுத்தப்பட்ட திரைப்படமான மன்மத ராஜ்யம் ஆகியவை நடிகைகள் அக்சயா, கீர்த்தி சாவ்லா, சங்கவி, தேஜாஸ்ரீ ஆகியோருடன் இணைந்து நடித்தார்.

2010 ஆம் ஆண்டில், அவர் மலையாளம் திரைப்படங்களில் தோன்ற ஆரம்பித்தார்.  சுரேஷ் கோபியுடன் இணைந்து  ரிங்டோன் (2010) மற்றும் திலீப்புடன் மிஸ்டர் மருமகன்  (2012). சூர்யா தொலைக்காட்சியில் ஒளிபரப்பான "கீதாஞ்சலி" என்ற தொலைக்காட்சி தொடரில் தோன்றினார். ஏசியாநெட்டில் பிரபலமான  உண்மைநிலை நிகழ்ச்சியாக இருந்த "நெஸ்லே மன்ச் ஸ்டார்ஸ்" நிகழ்ச்சியிலும் பங்கேற்றார்.

திரைப்படவியல்

தொலைக்காட்சி 

 நெஸ்லே மன்ச் ஸ்டார்ஸ் ( ஏஷ்யாநெட் )
 கௌரி பார்வதியாக கீதாஞ்சலியில் ( சூர்யா தொலைக்காட்சி )
 யக்ஷியம் நஜனம் (தொலைப்படம்)

குறிப்புகள்

வெளி இணைப்புகள் 

தெலுங்குத் திரைப்பட நடிகைகள்
மலையாளத் திரைப்பட நடிகைகள்
1989 பிறப்புகள்
வாழும் நபர்கள்
தமிழ்த் திரைப்பட நடிகைகள்
எஸ். அரவிந்த் ரமேஷ்

ச. அரவிந்த் ரமேஷ் (S. Aravind Ramesh) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2016 ஆம் ஆண்டு  தமிழக சட்டசபைக்கான தேர்தலில் சோழிங்கநல்லூர் தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் சோளிங்கநல்லூர் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள்

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்